**Contract de lucrări**

**PROIECTARE SI EXECUTIE**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

1. ***Părţile contractante***

**Preambul**

În temeiul Legii nr. 98/2016 privind achizițiile publice și HG nr. 395/2016 privind aprobarea Normelor Metodologice de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice<LLNK 12016 98 10 201 0 17>, cu modificările şi completările ulterioare, s-a încheiat prezentul contract de lucrări,

**între**

MUNICIPIUL GALAȚI adresa sediu Galati, str. Domneasca nr. 38, telefon/fax 0236/307799; 0236/461460, cod fiscal 3814810, cont trezorerie ..................................................., deschis la Trezoreria Galați, reprezentată prin Primar – Pucheanu Ionuț Florin și Director Financiar Contabilitate Campeanu Rodica

în calitate de **achizitor**, pe de o parte,

**şi**

 S.C……………………………….. SRL, adresa str. …………………………. nr. ….. , bl……., sc,…… ap…….., telefon/fax……………………. si număr de înmatriculare………………………, cod fiscal RO ………………………………... cont Trezorerie…………………………... reprezentata prin, funcţia Director în calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
			2. ***achizitor şi executant*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
			4. ***amplasamentul lucrării*** *-* locul unde executantul execută lucrarea;
			5. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			6. ***zi***- zi calendaristică; ***an*** - 365 zile.

***3. Interpretare***

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.* *Obiectul şi preţul contractului***

4.1 Pretul contractului

4.1- Executantul se obligă să execute lucrările si sa finalizeze ,,,, în perioada/perioadele convenite şi în conformitate cu obligaţiile asumate prin prezentul contract.

4.2 Preţul convenit pentru îndeplinirea contractului, plătibil executantului de catre achizitor, conform graficului de plăti, este de **……………… lei fără TVA,** la care se adaugă **………………** lei reprezentând T.V.A., conform ofertei financiare a executantului. Astfel, valoarea totală a contractului este **…………………..** lei.

- Execuția reprezinta ....... lei fara TVA;

- Proiectarea reprezinta ....... lei fara TVA;

**5. *Durata contractului***

5.1 – Durata totala a prezentului contract este de ............ luni calendaristice, din care:

- pentru proiectare ................ zile, incepand de la data semnarii si inregistrarii prezentului contract de ambele parti;

- pentru executie de ................ luni incepand cu data emiterii ordinului de incepere a lucrărilor.

**6. *Documentele contractului***

6.1 - Documentele contractului sunt:

***a)****caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;*

***b)****oferta, respectiv propunerea tehnică şi propunerea financiară, inclusiv clarificările din perioada de evaluare;*

***c)****garanţia de bună execuţie, dacă este cazul;*

***d)****angajamentul ferm de susţinere din partea unui terţ, dacă este cazul;*

***e)****contractele cu subcontractanţii, în măsura în care în contractul de achiziţie publică/acordul-cadru este reglementat un mecanism de efectuare a plăţilor directe către subcontractanţi;*

***f)****acordul de asociere, dacă este cazul.*

***7. Executarea contractului***

7.1 - Executarea contractului începe dupa predarea amplasamentului și emiterea ordinului de incepere a lucrarii și se va finaliza in termen de ........... de la aceasta dată.

***8. Protecţia patrimoniului cultural naţional***

8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

8.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului, in baza unui act aditional si numai daca se incadreaza in conditiile prevazute de art.221 din Legea nr.98/2016

8.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 8.1, de a înştiinţa în acest sens organele de poliţie şi comisia monumentelor istorice.

***9. Obligaţiile principale ale executantului***

9.1 - Executantul se obligă sa proiecteze, să execute, să finalizeze **,, .......... ,,** în conformitate cu obligaţiile asumate prin prezentul contract.

9.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, inclusiv de a proiecta, în limitele prevăzute de prezentul contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3 - Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de plăţi necesar execuţiei lucrărilor, în ordinea tehnologică de execuţie.

9.4. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

(3) Dacă contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

9.5 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului in baza unui act aditional si numai daca se incadreaza in conditiile prevazute de art.221 din Legea nr.98/2016.

9.6 -(1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

9.7 - Pe parcursul execuţiei lucrărilor şi remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.8 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

9.9 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.10 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(4) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

9.11 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.12 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de ............... luni de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

9.13 - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

9.14-Executantul este obligat sa organizeze activitatea pe linie de securitate şi sănătate in muncă, conform Legii nr. 319/2006 privind securitatea si sănătatea in munca îi revine in totalitate executantului.

 Achizitorul nu işi asumă nici o răspundere cu privire la organizarea activitaţii pe linie de securitate şi sănătate in muncă in raport cu angajaţii executantului.

 Executantul are obligaţia de a aduce la cunosţinta Achizitorului orice situaţie cunoscută pe care o consideră de natură să pună in pericol securitatea şi sănătatea angajaţilor săi. Achizitorul se obligă să coopereze cu Executantul în vederea remedierii situaţiilor generate de riscuri sesizate de Executant. Comunicarea, cercetarea şi inregistrarea unor eventuale accidente de muncă îi revine in totalitate Executantului.

**Gestiunea deşeurilor pe şantier**

a. Valorificarea sau eliminarea deşeurilor create prin lucrările, obiect al prezentului contract, intră în responsabilitatea achizitorului ca producător al deşeurilor şi a executantului ca deţinător al deşeurilor pe durata execuţiei lucrărilor.

b.Executantul, rămâne producătorul deşeurilor sale în privinţa ambalajelor produselor pe care le foloseşte şi a celor rezultate din intervenţiile sale.

c. Executantul efectuează tranzacţiile, prevăzute în legislaţie cu privire la colectarea, transportul, depozitarea, eventuala evacuarea a deşeurilor rezultate ca urmare a lucrărilor ce fac obiectul prezentului contract, conform reglementărilor legale.

d. Pentru deşeurile periculoase,se vor utiliza formularele specifcie legislaţiei în vigoare.

e. Înainte de începerea lucrărilor, achizitorul, transmite executantului, toate informaţiile pe care le consideră necesare pentru valorificarea şi eliminarea deşeurilor, conform prevederilor legale.

f. Executantul va lua permanent măsuri pentru îndepărtarea materialelor neimplicate în lucrări .

g. Pe măsură ce lucrările avansează, executantul va degaja amplasamentul pus la dispoziţie pentru execuţia lucrărilor, de deşeurile rezultate.

***10. Obligaţiile achizitorului***

10.1 – Achizitorul se obligă să plătească executantului preţul convenit pentru execuţia, finalizarea lucrarii ,,……,, .

10.2 -La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

10.3 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier şi racordurile de cale ferată;

racordurile pentru utilităţi (apă, gaz, energie, canalizare etc.), până la limita amplasamentului şantierului.

(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

10.4 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, în doua exemplare, la termenele stabilite prin graficul de execuţie a lucrării.

10.5 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.

10.6 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

10.7 - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

***11.* *Sancţiuni pentru neîndeplinirea culpabilă a obligaţiilor***

11.1 - În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a percepe ca penalităţi, o sumă echivalentă cu 0,1 %, din valoarea lucrarilor neexecutate, fără TVA, conform graficului de executie, calculată pentru fiecare zi, începând cu ziua imediat următoare termenului la care acestea trebuiau prestate şi până la data prestarii acestora inclusiv.

11.2 - În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,1% din cuantumul sumelor neachitate în termen, din pretul fara TVA, calculată pentru fiecare zi, începând cu ziua imediat următoare termenului de scadenţă şi până la data stingerii sumei datorate inclusiv.

***Clauze specifice***

***12. Garanţia de bună execuţie a contractului***

12.1 - (1) Garanţia de buna execuţie a contractului este in cuantum de ………. % din pretul contractului, fara T.V.A., va fi valabila pe toata perioada de derulare a contractului, inclusiv pana la data receptiei finale lucrarii si se va constitui in termen de maxim 5 zile de la semnarea contractului de catre ambele parti prin una din urmatoarele modalitati (se va incercui varianta aleasa):

a) reţineri succesive din plata cuvenită pentru facturile parţiale. In acest caz, contractantul are obligaţia de a deschide un cont la dispoziţia autorităţii contractante, la Trezoreria Statului. Suma initiala care se depune de catre contractant in contul astfel deschis nu trebuie sa fie mai mica de 0,5% din pretul contractului. Pe parcursul indeplinirii contractului, autoritatea contractanta urmeaza sa alimenteze acest cont prin retineri succesive din sumele datorate si cuvenite contractantului pana la concurenta sumei stabilite drept garantie de buna executie in documentatia de atribuire.

b) scrisoare de garantie bancara

c) polita de asigurare

12.2 - Achizitorul se obligă să elibereze garanţia pentru participare numai după ce executantul a făcut dovada constituirii garanţiei de bună execuţie**.**

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

12.4 - Achizitorul se obligă să restituie garanţia de bună execuţie conform H.G. nr. 395/2016 cu modificarile si completarile ulterioare astfel:

-70% din valoarea garantiei,in termen de 14 zile de la data incheierii procesului verbal de receptie la terminarea lucrarilor, daca nu a ridicat pina la acea data pretentii asupra ei, iar riscul pentru vicii ascunse este minim

-restul de 30% din valoarea garantiei, la expirarea perioadei de garantie a lucrarilor executate, pe baza procesului verbal de receptie finala.

12.5 - Garanţia lucrărilor este distinctă de garanţia de bună execuţie a contractului

***13.******Începerea şi execuţia lucrărilor***

***13.1.Proiectare***

13.1.1 - (1) Prestatorul are obligaţia de a începe prestarea serviciilor de la semnarea și inregistrarea contractului, de către ambele părți

13.1.2- Procesul verbal de predare-primire a documentației se va semna de catre reprezentantul beneficiarului in termen de 10 zile de la inaintarea cu adresa a documentației , care se va inregistra cu număr de intrare la registratura UAT. În această perioadă se va verifica conformitatea intre documentația prezentată și cea solicitată prin caietul de sarcini.

***13.2.Execuţia lucrărilor***

13.2.1 - (1) Executantul nu va incepe executarea lucrărilor inaintea de primirea ordinului in acest sens din partea achizitorului .

(2) Executantul va incepe executarea lucrărilor în termen de ............zile de la primirea ordinului.

(3) Executantul trebuie să notifice achizitorului şi Inspectoratului de Stat în Construcţii data începerii efective a lucrărilor.

13.2.2 -(1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

 (2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.

(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13.2.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

13.2.4 - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract.

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

13.2.5 - (1) Executantul are obligaţia de a nu acoperi lucrările care devin ascunse, fără aprobarea achizitorului, dupa implinirea termenului de 5 zile.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

***14. Întârzierea şi sistarea lucrărilor***

14.1 - În cazul în care:

volumul sau natura lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează executantului şi nu a survenit prin încălcarea contractului de către acesta,

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului, numai in conditiile art. 221 din Legea nr. 98/2016 privind achiziţiile publice.

***15. Finalizarea lucrărilor***

15.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

15.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

15.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

15.4 - Recepţia se poate face şi pentru părţi ale lucrării, distincte din punct de vedere fizic şi funcţional.

***16. Perioada de garanţie acordată lucrărilor***

16.1 - Perioada de garanţie decurge de la data recepţiei la terminarea lucrărilor şi până la recepţia finală si anume ...........luni precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă rezultate din nerespectarea normelor de execuţie *( Legea 10/1995 privind calitatea în construcţii)*

16.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

16.3 - În cazul în care executantul nu executălucrările prevazute la clauza 15.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***17. Modalităţi de plată***

17.1 – Achizitorul se obligă să plătească preţul lucrărilor către executant în termen de 30 de zile de la data primirii facturii fiscale sau de la confirmarea lucrărilor în cazul in care data primirii facturii este anterioară confirmării.

17.2 - (1) Plăţile parţiale trebuie să fie făcute, la cererea executantului (antreprenorului), la valoarea lucrărilor executate conform contractului şi în cel mai scurt timp posibil. Lucrările executate trebuie să fie dovedite ca

atare printr-o situaţie de lucrări provizorii, întocmită astfel încât să asigure o rapidă şi sigură verificare a lor. Din situaţiile de lucrări provizorii achizitorul va putea face scăzăminte pentru servicii făcute executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

(2) Situaţiile de plată provizorii vor fi confirmate in termenul stabilit.

 (3) Plăţile parţiale se efectuează, de regulă, la intervale lunare, dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.

17.3 - Plata facturii finale se va face imediat după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat.

17.4 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrări executate nu va fi condiţionată de eliberarea certificatului de recepţie finală.

***18. Ajustarea preţului contractului***

18.1 - Pentru lucrările executate, plăţile datorate de achizitor executantului sunt cele declarate în propunerea financiară, anexă la contract .

18.2- Pretul este ferm in lei pe toata perioada de derulare a contractului .

**19. Rezilierea, rezoluțiunea, denunțarea si încetarea contractului**

Prin convenția părților, la împlinirea termenului pentru executarea obligației, debitorul este drept pus în întârziere.

Achizitorul și executantul vor depune toate eforturile pentru rezolvarea pe cale amiabilă, prin tratative directe urmate de notificări scrise, a oricăror neînțelegeri intervenite în cadrul sau in legătură cu îndeplinirea contractului.

19.1 Rezilierea contractului intervine în următoarele cazuri:

1. Executarea total necorespunzătoare a obligaţiilor asumate;
2. Neexecutarea, fără justificare, de către una din părţi a uneia sau a mai multor obligaţii asumate prin contract sau neexecutarea in mod repetat a unei obligatii cu executare succesivă ;
3. Nerespectarea termenelor de execuţie prevăzute în graficul de execuţie aprobat de achizitor.În acest caz, rezilierea operează de drept, fără punerea în întârziere a debitorului , aceasta rezultând din simplu fapt al neexecutării ;
4. Neexecutarea in parte a uneia sau mai multor prestații din cadrul contractului atrage o reducere proporțională a pretului. Daca, dupa reducerea prestatiei, situatia nu se remediaza in termen in mod corespunzator, beneficiarul este indreptatit la plata de daune-interese.
5. Beneficiarul este îndreptățit a considera valabila partea din contract executata corespunzator. Pentru partea ramasa neexecutata din contract, beneficiarul este indreptatit a considera intervenita rezolutiunea partiala a contractului. La finalizarea realizarii contractului, partile contractante isi vor echilibra valoarea prestatiilor.

19.2Alte cazuri de încetare a contractului:

1. La împlinirea termenului pentru care contractul a fost încheiat, cu conditia indeplinirii tuturor obligatiilor asumate prin contract ;
2. Prin îndeplinirea obligațiilor contractuale , înainte de împlinirea termenului pentru care contractul a fost încheiat, cu condiția confirmării și atestării prestației de către beneficiar ;
3. Prin acordul scris al părților , de la data încheierii acordului ;
4. In cazul in care obiectul contractat fie este, în mod obiectiv, imposibil de executat, fie a pierit în tot sau în parte, fie nu mai poate satisface necesitatea pentru care a fost contractat sau s-a sistat finanțarea aferentă, fie îndeplinirea contractului a devenit contrară interesului public. În acest caz, achizitorul este în drept sa denunțe unilateral contractul fără drept de dezdăunare pentru executant ;
5. Prin denunțarea unilaterală de către achizitor, fără nici o notificare prealabilă adresată executantului, în cazul în care acesta din urmă ajunge în situația de imposibilitate de a aduce la îndeplinire obligațiile contractuale, urmare a retragerii autorizației de funcționare, a declanșării procedurii de reorganizare judiciară sau declararea falimentului. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului ;
6. Prin denunțare unilaterală cu notificare prealabilă adresată executantului în cazul în care acesta nu își îndeplinește la timp și în condițiile contractului, oricare dintre obligațiile ce-i revin;
7. Prin denunțare unilaterală de către părți în cazul apariției unor circumstanțe neculpabile, altele decât cele menționate mai sus sau cele de forță majoră și caz fortuit, de natură să atragă imposibilitatea aducerii la îndeplinire a clauzelor contractuale și care nu au putut fi prevăzute la încheierea contractului, cu condiția notificării prealabile ;
8. Prin modificările legislative intervenite în domeniu.

Achizitorul are dreptul de a denunţa unilateral prezentul contractul in conformitate cu dispoziţiile art.222 din Legea nr.98/2016.

Denunţarea unilaterala a prezentului contract în perioada de valabilitate a acestuia intervine si în una dintre următoarele situaţii:

 a) executantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016;

 b) contractul nu ar fi trebuit să fie atribuit executantului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

 Oricare dintre părţile contractante are dreptul de a invoca şi solicita rezilierea sau rezoluţiunea contractului în condiţiile legii şi ale prezentului contract, cu condiţia acordării prealabile a unui termen de graţie de minim 15 zile în vederea remedierii deficienţelor şi îndeplinirii obligaţiilor neexecutate sau executate necorespunzător.

Notificarea va cuprinde atât termenul de graţie (stabilit în funcţie de complexitatea obligaţiei ce trebuie îndeplinită) cât şi menţiunea expresă de reziliere a contractului precum şi data de la care aceasta va opera.

Daca, dupa expirarea termenului de graţie prevăzut în notificare, nu se ajunge la nici o înţelegere, partea interesată se poate adresa instanţei de judecată competente conform legii, de la sediul achizitorului.Prin excepţie, în condiţiile expres stipulate mai sus, intervine pactul comisoriu , în conformitate cu dispoziţiile Codului civil.

**20. Cesiunea**

20.1 –Este permisă doar cesiunea creanțelor născute din acest contract catre subcontractanţii nominalizaţi în ofertă sau declaraţi ulterior, cu obținerea in prealabil a acordului scris al achizitorului, obligațiile născute ramânînd in sarcina părților contractante, astfel cum au fost stipulate și asumate de acestia.

20.2-Cesiunea nu va exonera executantii (executantul si subcontractantii) de nici o responsabilitate privind garanția sau orice alte obligații asumate prin contract.

**21. Subcontractanţi**

 21.1Executantul are obligaţia de a prezenta , la încheierea contractului sau atunci când se introduc noi subcontractanţi, contractele încheiate între acesta şi subcontractanţii nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contract.

21.2 - Executantul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

21.3 - Executantul are obligaţia de a prezenta la încheierea contractului, toate contractele încheiate cu subcontractanţii desemnaţi.

21.4 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.5 - Executantul si subcontractantii sunt răspunzatori faţă de achizitor de modul în care îndeplinesc obligatiile asumate prin contract.

21.6-Contractele prezentate trebuie să fie în concordanţă cu oferta şi se vor constitui în anexe la prezentul contract.

21.7-In cazul subcontractantilor nominalizati in oferta sau declaratiile ulterioare, care solicita plata directa, acestia sunt obligati la prezentarea contractelor incheiate cu executantul .

21.8-Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită plata directa, pentru produsele receptionate (atunci când natura contractului permite acest lucru) şi dacă subcontractanţii propuşi şi-au exprimat opţiunea în acest sens.

21.9-Subcontractorii îşi vor exprima la momentul încheierii contractului sau la momentul introducerii acestora în contract, după caz, opţiunea de a fi plătiţi direct de către achizitor. Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv : achizitor, executant şi subcontractant sau de achizitor şi subcontractant atunci când, în mod nejustificat, executantul blochează confirmarea executării obligaţiilor asumate de subcontractant. In acest sens, la momentul introducerii in contract subcontractantul are obligatia sa incheie un act aditional cu achizitorul și executantul prin care sa–si asume raspunderea fata de achizitor pentru partea sa din contract.

21.10- Executantul este pe deplin răspunzător faţă de achizitor pentru modul în care subcontractantul îşi îndeplineşte partea sa din contract.

21.11- Executantulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.12- Executantul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

21.13- In cazul în care un contract de subcontractare este denunţat unilateral/reziliat de către una din părţi, executantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile prezentului contract si ale Legii nr.98/2016.

***22. Asigurări***

22.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

22.2 - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***23. Forţa majoră***

23.1 - Forţa majoră este constatată de o autoritate competentă.

23.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

23.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***24. Amendamente***

24.1 -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai in conditiile prevazute de art. 221 din Legea nr. 98/2016 privind achiziţiile publice.

***25. Soluţionarea litigiilor***

25.1 Achizitorul şi executantul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

25.2 Dacă, după 15 de zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze,de către instanţele judecătoreşti competente potrivit legii, in a carei circumscriptii isi are sediul achizitorului.

***26. Limba care guvernează contractul***

26.1 - Limba care guvernează contractul este limba română.

***27. Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

27.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

 Achizitor, Executant,

 **MUNICIPIUL GALAȚI S.C S.R.L.**

 PRIMAR DIRECTOR

 D.G.B.F.

 DIRECTOR GENERAL

 D.G.I.L.P.

 DIRECTOR GENERAL

CONTROL FINANCIAR PREVENTIV

 AVIZAT JURIDIC,

 Serviciul emitent

 RESPONSABIL

 EXECUTARE CONTRACT